نائب صدر جمہوریہ ہند کا سکریٹریٹ
نائب صدر نے قطر کا اپنا تین روزہ دورہ شروع کیا۔ قطر کے وزیر اعظم کے ساتھ وفود کی سطح پر بات چیت کی
قطر میں 7.8 لاکھ ہندوستانیوں کی موجودگی دونوں ممالک کے درمیان عوام سے عوام کے درمیان تعلقات کا ثبوت- نائب صدر
نائب صدر جمہوریہ نے ہندوستانی برادری کی فلاح و بہبود کا خیال رکھنے کے لئے قطر حکومت کا شکریہ ادا
نئی دہلی،5 جون 2022/
نائب صدر جمہوریہ جناب ایم وینکیا نائیڈو اپنے تین ملکوں کے جاری دورے کے آخری مرحلے میں میں کل قطر پہنچے۔ جناب نائیڈو ملک قطر کا دورہ کرنے والے ہندوستان کے پہلے نائب صدر ہیں اور دوحہ ہوائی اڈے پر ان کی آمد پر وزیر مملکت برائے خارجہ امور سلطان بن سعد المراخی نے ان کا استقبال کیا۔ اس کے بعد ہوٹل میں ہندوستانی برادری کے افراد نے ان کا پرجوش استقبال کیا۔
آج نائب صدر نے قطر کے امیر کے والد شیخ حمد بن خلیفہ الثانی سے ملاقات کی اور پھر انہوں نے قطر کے وزیر اعظم اور وزیر داخلہ شیخ خالد بن عبدالعزیز آل ثانی کے ساتھ وفود کی سطح پر بات چیت کی۔
اس بات کو اجاگر کرتے ہوئے کہ ہندوستان اور قطر کے درمیان باہمی اعتماد اور احترام پر مبنی تاریخی تعلقات ہیں، قطر کے امیر کے والد شیخ حمد بن خلیفہ الثانی نے امید ظاہر کی کہ قطر ہندوستان میں مزید سرمایہ کاری کر سکتا ہے اور صنعتی اور کاروباری گھرانے مزید اقتصادی تعلقات قائم کر سکتے ہیں۔ نائب صدر اور امیر کے والد نے اس بات پر اتفاق کیا کہ دونوں ممالک کے درمیان تجارت کو متنوع بنانے کی بڑی صلاحیت ہے، توانائی کی جامع شراکت داری ہے اور ہندوستان اور قطر کے درمیان باہمی طور پر فائدہ مند سرمایہ کاری کی شراکت داری ہے۔
اس بات کی تعریف کرتے ہوئے کہ مارچ 2020 سے ہندوستان میں قطر کی سرمایہ کاری میں پانچ گنا اضافہ ہوا ہے، جناب نائیڈو نے رائے دی، "یہ اب بھی صلاحیت سے بہت کم ہے اور اسے کافی حد تک بڑھایا جا سکتا ہے۔" انہوں نے یہ بھی کہا کہ نجی ہندوستانی کاروباری برادری میں قطر کے ساتھ شراکت داری قائم کرنے میں گہری دلچسپی ہے۔
نائب صدر نے خطہ میں تعلیمی مرکز کے طور پر ابھرنے پر قطر کی ستائش کی اور کئی ہندوستانی یونیورسٹیوں کے قطر میں آف شور کیمپس کھولنے پر خوشی کا اظہار کیا۔
صحت کے شعبے پر تبادلہ خیال کرتے ہوئے، جناب نائیڈو نے قطر میں صحت کے شعبے میں ہندوستانی ماہرین صحت کی جانب سے دی گئی مفید شراکت کا ذکر کیا۔
نائب صدر نے دوحہ میں قطر کے وزیر اعظم سے وفود کی سطح پر بات چیت کی۔
نائب صدر نے مزید کہا کہ تقریباًI 800 امریکی ایف ڈی اے سے منظور شدہ مینوفیکچرنگ یونٹس کے ساتھ، ہندوستان کو 'دنیا کی فارمیسی' ہونے پر فخر ہے، اور امریکہ اور یورپ کو بڑی تعداد میں دوائیں سپلائی کرنے پر فخر کا اظہار کیا۔ہندوستان روایتی ادویات کے شعبے میں قطر کے ساتھ کام کرنے میں بھی ہندوستان کی خوشی کا اظہار کیا ۔
اس بات کا مشاہدہ کرتے ہوئے کہ ہماری گیس کی تقریباً 40فی صد ضروریات قطر سے پوری ہوتی ہیں، جناب نائیڈو نے کہا کہ ہندوستان اپنی توانائی کی حفاظت میں قطر کے کردار کی دل سے قدر کرتا ہے اور اس نے خریدار اور فروخت کار کے درمیان تعلقات سے آگے بڑھ کر توانائی کی ایک جامع شراکت داری میں جانے کی ضرورت پر زور دیا۔
سبز ترقی پر ہندوستان کی توجہ پر روشنی ڈالتے ہوئے نائب صدر نے قطر کو اس نئے سفر میں ہندوستان کا ساتھی بننے کی درخواست کی۔
اس بات کو تسلیم کرتے ہوئے کہ وبائی مرض نے ڈیجیٹل تبدیلی کو تیز ترکیا ہے، جناب نائیڈو نے اس میدان میں ہندوستان کی کئی کامیابیوں کو درج کیا جیسے ڈیجیٹل ادائیگی۔ انہوں نے اس بات پر زور دیا کہ اس علاقے میں دونوں ممالک کے درمیان تعاون کے وسیع امکانات موجود ہیں۔
قطر کو فیفا ورلڈ کپ 2022 کی میزبانی کرنے اور ایشین گیمز 2030 کے میزبان ملک کے طور پر منتخب ہونے پر مبارکباد دیتے ہوئے نائب صدر نے دونوں ممالک کے درمیان نوجوانوں کے تبادلے کے مزید پروگراموں پر زور دیا۔
اس بات پر زور دیتے ہوئے کہ ہندوستان قطر کے ساتھ اپنے صدیوں پرانے گہرے رشتوں کو بہت اہمیت دیتا ہے، نائب صدر جمہوریہ نے کہا کہ موتیوں کی تجارت اور دھوز نے وہ گہرا تعلق فراہم کیا جو آج کلچر، کھانوں اور سنیما کی مشترکات میں جھلکتا ہے۔
2015 میں عزتِ مآب عالی جناب امیر کے ہندوستان کے تاریخی دوروں اور 2016 میں وزیر اعظم جناب نریندر مودی کے قطر کے دورے کا ذکر کرتے ہوئے، جناب نائیڈو نے کہا کہ ہمارے تعلقات دونوں ممالک کی قیادت کے درمیان قریبی کیمسٹری سے چلتے ہیں۔ انہوں نے قطر میں 7.8 لاکھ ہندوستانیوں کی دیکھ بھال کرنے پر قطری قیادت کا شکریہ ادا کیا۔ انہوں نے مزید کہا کہ ہمیں یہ نوٹ کرتے ہوئے خوشی ہے کہ ہندوستانی یہاں زندگی کے تمام شعبوں میں پائے جاتے ہیں اور قطر کے ترقیاتی سفر کا حصہ اور پارسل بن گئے ہیں۔
اس موقع پر جناب نائیڈو نے قطر میں ایک عبادت گاہ اور شمشان گھاٹ کے لیے ہندوستانی برادری کی دیرینہ درخواست کو بھی دہرایا۔
اس بات کا ذکر کرتے ہوئے کہ قطرنہ صرف سب سے زیادہ فی کس آمدنی والے ممالک میں شامل ہے، بلکہ دنیا کو سب سے زیادہ گیس فراہم کرنے والا ملک بھی ہے۔ نائب صدر نے کہا کہ وہ قطر کی طرف سے ترقی کے سفر میں کی جانے والی پیش رفت سے بہت متاثر ہیں۔
اس دورے کے دوران نائب صدر جمہوریہ کے ہمراہ صحت اور خاندانی بہبود کے وزیر مملکت ڈاکٹر بھارتی پروین پوار، ممبر پارلیمنٹ جناب سشیل کمار مودی، ممبر پارلیمنٹ جناب وجے پال سنگھ تومر، ممبر پارلیمنٹ جناب پی رویندرناتھ، ممبر پارلیمنٹ اور نائب صدر کے سکریٹریٹ اور وزارت خارجہ کے سینئر عہدیدار شامل ہیں۔